MATLAB
  MATLAB („MATrix LABoratory“ ning qisqartmasi yaʼni bu „Matritsa labararatoriyasi“) — bu MathWorks tomonidan ishlab chiqilgan xususiy koʻp paradigmali dasturlash tili va raqamli hisoblash muhiti. MATLAB matritsalarni manipulyatsiya qilish, funksiyalar va maʼlumotlarning chizmalarini tuzish, algoritmlarni amalga oshirish, foydalanuvchi interfeyslarini yaratish va boshqa tillarda yozilgan dasturlar bilan interfeyslarni oʻrnatish imkonini beradi. MATLAB asosan raqamli hisoblash uchun moʻljallangan boʻlsa-da, ixtiyoriy asboblar toʻplami ramziy hisoblash qobiliyatlariga kirish imkonini beradi va MuPAD ramziy dvigatelidan foydalanadi. Simulink qoʻshimcha paketi dinamik va oʻrnatilgan tizimlar uchun grafik koʻp domenli simulyatsiya va modelga asoslangan dizaynni qoʻshadi. 2020-yil holatiga koʻra, MATLAB butun dunyo boʻylab 4 milliondan ortiq foydalanuvchiga ega.Ular turli muhandislik, fan va iqtisod sohalaridan kelib chiqqan. Eslatib oʻtamiz, 2017-yil holatiga koʻra, 5000 dan ortiq jahon kollejlari va universitetlari oʻqitish va tadqiqotlarni qoʻllab-quvvatlash uchun MATLAB’dan foydalanadilar.